|  |  |  |
| --- | --- | --- |
| **http://www.eco.u-szeged.hu/site/upload/2015/03/imreh_szabolcs1_80x119.png**  **Imreh Szabolcs** | Kapcsolódó kép  **10-12 perc** | Mottó:  *„Egy pesszimista minden lehetőségben látja a nehézséget; egy optimista minden nehézségben meglátja a lehetőséget.”*  (Winston Churchill) |

**Uniós projektek menedzselése**

**4 fejezet 3 olvasólecke**

**Gantt-diagram alkalmazási donorfinanszírozott projektek esetében**

A módszer elég komoly múltra tekint vissza, elsősorban az ipari alkalmazások területén. Nevét kifejlesztőjéről, Henry N. Gantt-ról kapta. Gyakorlatilag **a múlt század elejétől használják az ipari termelés tervezési és ellenőrzési eszközeként.** Jó alkalmazhatósága következtében az uniós pályázatok esetében rendkívül gyakran használt megoldás, amely szemléletesen ábrázolja az egyes tevékenységeket és függőségi viszonyaikat. Pontosan ezért például kimondottan alkalmas a különféle interdependenciák érzékeltetésére. A diagram a projekt időtervében foglalt tevékenységeket egy-egy sorral jeleníti meg a tervben, olyan módon, hogy a sorok hossza arányos a reprezentált tevékenység teljesítési idejével (1. ábra).

*1. ábra* A Gantt-diagram

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | 1. idő | 2. idő | 3. idő | 4. idő | 5. idő | 6. idő | 7. idő | 8. idő | 9. idő | 10. idő | 11. idő | 12. idő |
| 1. tevékenység |  |  |  |  |  |  |  |  |  |  |  |  |
| 2. tevékenység |  |  |  |  |  |  |  |  |  |  |  |  |
| 3. tevékenység |  |  |  |  |  |  |  |  |  |  |  |  |
| 4. tevékenység |  |  |  |  |  |  |  |  |  |  |  |  |
| 5. tevékenység |  |  |  |  |  |  |  |  |  |  |  |  |
| 6. tevékenység |  |  |  |  |  |  |  |  |  |  |  |  |
| 7. tevékenység |  |  |  |  |  |  |  |  |  |  |  |  |

Az alkalmazását megkönnyíti, hogy **elkészítése mindössze négy lépésből áll, közben azonban „rákényszeríti” készítőjét a tervezett tevékenységek alapos végiggondolására.** A módszer lépései:


* **Első lépés** a tevékenységek definiálása. Minden résztevékenységnek megfelelő részletességgel meghatározzuk a tartalmát (végiggondoljuk, mit is szeretnénk csinálni).
* **Második lépés** a tevékenységek logikai sorrendjének meghatározása. Az interdependenciák ismeretében feltérképezzük az egyes tevékenységek egymásra épülésének szabályszerűségeit, majd kijelöljük a megfelelő sorrendet.
* **Harmadik lépés** a tevékenységek időtartamának meghatározása. Minden egyes tevékenységhez a megfelelő időintervallumot rendeljük.
* **Negyedik lépés**: a fenti részelemekből a Gantt-diagram összeállítása.

A Gantt-diagramban a tevékenységek egymás alatti helyzete is időbeliséget jelez, mivel az elhelyezkedés jelzi a tevékenységek egymástól való függőségét:

* átfedéses kapcsolódás: az előző tevékenységet nem kell befejezni ahhoz, hogy a következő megkezdhető legyen.
* negatív átfedés: késleltetést jelez.

A módszer alkalmazásának további **előnye, hogy az ún. függőségi nyilakkal a függőségi kapcsolat is megjeleníthető az ábrán.** A Gantt-diagram segítségével az egyszerűbb projektek megvalósításának előrehaladása jól nyomon követhető. Másrészt jelentős kockázat, hogy bonyolult, sok tevékenységből álló és nagyszámú logikai kapcsolatot tartalmazó projektek esetében már a diagram átláthatatlan, és éppen alapvető funkciójának betöltésére válik alkalmatlanná.

A módszer népszerűségét jól mutatja, hogy rendkívül komoly informatikai háttér is kialakításra került hozzá. Minden Olvasónak jó szívvel ajánlom a keresőbe beírni a Gantt diagram kifejezést, számos rendkívül praktikus és elegáns szoftveres támogatással találkozhatunk. Jó böngészést kívánok ☺



forrás: <https://www.google.com/search?q=gantt+diagram&tbm=isch&source=iu&ictx=1&fir=_EmDR_AJiKQGoM%253A%252CzmcdmW7ASPT0yM%252C_&usg=AFrqEzfhn--Z9bZhMQ7sYniDu6iIrbCPDA&sa=X&ved=2ahUKEwjk18a924_dAhXM16QKHT_rCiEQ9QEwBHoECAYQDA#imgrc=_EmDR_AJiKQGoM>:

# OLVASOK-CSELEKSZEM-TAPASZTALOK- TANULOK

***Kitől érdemes még tanulni?***

*Daróczi M: Projektmenedzsment 27. fejezet: A Gantt-diagram*

[*https://www.tankonyvtar.hu/hu/tartalom/tamop412A/2010-0019\_Projektmenedzsment/ch27.html*](https://www.tankonyvtar.hu/hu/tartalom/tamop412A/2010-0019_Projektmenedzsment/ch27.html)

*10 perces olvasnivaló azoknak, akik még mélyítenék a tudásukat a Gantt-diagram témakörében*

***Ellenőrző kérdések a megfelelőséghez:***

*a, Melyek a módszer lépései?*

*b, Mit fejez ki a Gantt-diagramban a tevékenységek egymás alatti helyzete?*

***Adaptáció a kiválósághoz:***

*Keress legalább 5 különböző Gantt-diagrammot az Interneten. Milyen közös tulajdonságaik vannak és milyen különbségeket tudsz felfedezni?*

